《已巳七月游阳华》
宋代·李长庚

遥指断崖如削瓜，碧云一朵是阳华。
莫言空洞中无物，须信崭巉不可家。
已听泉声响环佩，更看山色媚烟霞。
一邱一壑平生事，不觉归鞍带暝鸦。

作者简介：宋道州江华人，一作宁远人。高宗绍兴二十四年进士。历官五十年，仕至朝议大夫。廉洁自守，不事生产，惟积书数千卷。卒年八十六。有《冰壶集》。